দেবমাল্যর সঙ্গে বিয়ের পিঁড়িতে মধুমিতা

কলকাতা: টলিপাড়ায় ফের বাজতে চলেছে বিয়ের সানাই। ছোটবেলার বন্ধু দেবমাল্য চক্রবর্তীর সঙ্গে গাঁটছড়া বাঁধতে চলেছেন মধুমিতা সরকার (Madhumita Sarcar)। ২০২৪-এর অক্টোবরে প্রথমবার মনের মানুষকে প্রকাশ্যে আনেন অভিনেত্রী। নায়িকার প্রেমিক পেশায় ইঞ্জিনিয়ার। টলিউড, গ্ল্যামার জগতের সঙ্গে তাঁর সে ভাবে কোনও যোগাযোগ নেই বললেই চলে। শুধু দিনক্ষণই নয়, কোথায় বসবে বিয়ের আসর তাও নাকি ইতিমধ্যেই ঠিক করে ফেলেছেন দু’জনে। কবে চারহাত এক হচ্ছে?

অভিনেতা-পরিচালক সৌরভ চক্রবর্তীর সঙ্গে গাঁটছড়া বেঁধেছিলেন তিনি। কিন্তু সে সম্পর্ক বেশিদিন স্থায়ী হয়নি।২০১৯ সালে সকলকে অবাক করে দিয়ে মধুমিতা ও সৌরভের বিচ্ছেদ হয়। সেই বছরই দেবমাল্যর সঙ্গে আলাপ হয় অভিনেত্রীর। প্রেমিকের সঙ্গে সম্পর্কের ঘোষণা নিজেই করেছিলেন মধুমিতা। সোশাল মিডিয়ায় উঁকি দিলেই জুটির ক্যামেরাবন্দি রোম্যান্টিক সব মুহূর্ত দেখা যায়। এবার পালা ঘর বাঁধার। কাজের ব্যস্ততা সামলে জীবনের নতুন ইনিংসের প্রস্তুতিতে ব্যস্ত অভিনেত্রী। সাবেকি সাজই প্রথম পছন্দ মধুমিতা ও দেবমাল্যর। সেভাবেই সাজবেন দু’জনে।আগামী বছরের ২৩ জানুয়ারি বসবে বিয়ের আসর। বারুইপুর রাজবাড়িতেই হবে এলাহি আয়োজন। রিসেপশন হবে ২৫ জানুয়ারি। সেই অনুষ্ঠানটি হবে অবশ্য শোভাবাজার রাজবাড়িতে। বিনোদুনিয়ার অনেককেই যে মধুমিতা-দেবমাল্যর বিয়েতে উপস্থিত থাকতে পারেন, সে বিষয়ে কোনও সন্দেহ নেই।

আরও পড়ুন: মেয়ে হওয়ার ৫ মাসের মাথায় জনসমক্ষে কিয়ারা

অন্য খবর দেখুন